Svein Gutterup

Svein Gutterup (født 17. mars 1943, død 10. mai 1996) var en norsk legevaktsjåfør.

Gutterup arbeidet ved Oslo legevakt, gjorde FN-tjeneste og arbeidet for humanitære organisasjoner. Han engasjerte seg for akuttmedisin og arbeidet for etablering av luftambulansetjeneste i Norge gjennom Norsk Luftambulanse. Gutterup var selv redningsmann på legehelikoptre. Utenlands arbeidet han blant annet i Polen, Afghanistan, Libanon og Tsjad.

Gutterup deltok i FNs fredsbevarende styrke i Libanon, UNIFIL. I 1987 ble han tildelt Forsvarets medalje for edel dåd, etter å ha reddet libanesere ut fra et minefelt i juli 1978.

Etter hans død ble Svein Gutterups minnefond etablert, senere omdøpt til Utrykningsfondet. Fondet delte ut en minnepris for innsats i redningstjeneste.

Referanser 

Forsvarets medalje for edel dåd
Fødsler i 1943
Dødsfall i 1996